Amila Glamočak
Amila Glamočak (djevojačko prezime Čengić) je bosanskohercegovačka pjevačica pop i zabavne muzike. Rođena je 19. jula 1966. godine u Sarajevu. Od sredine 1980-ih poznata je kao prateća pjevačica mnogim sarajevskim pjevačima i muzičkim sastavima, i kao dio dueta Vrele usne. Bila je udata za glumca Admira Glamočaka, sa kojim ima sina Adija. Diplomirala je na Muzičkoj akademiji u Sarajevu, na odsjeku Muzikologije. Živi u Turskoj. Zapažena kao jedna od najboljih pratećih pjevačica u bivšoj Jugoslaviji, kao i nastupima na domaćim festivalima zabavne muzike u Bosni i Hercegovini. S pjesmom "Za našu ljubav" predstavljala je Bosnu i Hercegovinu 1996. godine na Euroviziji u Oslu.